**Stjórnarfundur TFÍ. 6. nóvember 2014.**

Fundur haldinn í tollminjasafninu Tollhúsinu Tryggvagötu og hófst kl. 12.

Mættir: Ársæll Ársælsson, Baldur Búi Höskuldsson, Ólafur Ingibersson, Ólafur Bragason , Jón Gísli Ragnarsson og Pétur Örn Helgason.

1. *Andlát norsks tollvarðar við störf*

Ársæll fór yfir mál er varðar norskan tollvörð sem lést nýlega við skyldustörf og viðbrögð TFÍ við því. Þá voru öryggismál tollvarða rædd.

1. *Undirbúningur aðalfundar 2015*

Lagt var til að hafa dagsetninguna 27. febrúar nk. fyrir næsta aðalfund en það verður kynnt nánar á heimasíðu félagsins þegar nær dregur.

1. *Afmælishátíð TFÍ, skipun afmælisnefndar*

Rætt um að félagið myndi auglýsa eftir fulltrúum í afmælisnefnd. Einnig rætt um að bjóða gestum á afmælishátíðina.

1. *Fjöldi tollvarða eftir starfsstöðvum*

Kynntar vöru tölur frá Mannauðssviði og í framhaldi af því var rætt um að félagið myndi óska eftir frekari upplýsingum frá Mannauðssviði vegna áranna 2009-2014.

1. *Fréttir af frítökumálinu*

Ársæll upplýsti um að ríkislögmaður hafi fengið frest til andmæla til 2. desember nk. og að það færi væntanlega að styttast í niðurstöðu í málinu.

1. *Aðildargjald að BSRB*

Ársæll nefndi að stjórn BSRB legði til breytingar á aðildargjöldum á þann hátt að í stað þess að kveða á um að hvert aðildarfélag greiði til bandalagsins ákveðinn hundraðshluta af grunnlaunum, eins og það er gert í dag, kæmi ákvæði um að greitt yrði af heildarlaunum. Ef af yrði myndi það þýða hækkun hjá félögum í TFÍ. Til þess að halda áfram með núverandi kerfi ætlar Ársæll að leggja til að meðaltal grunnlauna BSRB verði notað til handa þeim félagsmönnum aðildarfélaga BSRB sem hafa ekki full grunnlaun.

1. *Breytingar á lögregluskólanum*

Ársæll sagði frá tilurð nefndar innan lögreglu sem var sett á laggirnar en til stendur að gera nám lögreglumanna að 3 ára háskólanámi. Í kjölfarið ætlar formaður og starfsþróunarstjóri að funda með Karli Gauta, skólastjóra Lögregluskólans.

1. *Önnur mál* 
   1. *Breytingar á vopnalögum.* Rætt var um breytingar á vopnalögum, t.d. þær er snúa að því hverjir mega bera handjárn en ein breytingin er sú að flugfélögum verði gert kleyft að eignast handjárn.
   2. *Framkvæmdarstjóri.* Rædd var sú hugmynd hvort það væri vilji er til að hafa framkvæmdarstjóra til að sinna okkar málum. Gjaldkeri benti þá á að þá þyrfti að hækka félagsgjöldin umtalsvert þar sem við værum lítið og fámennt félag. Í kjölfarið á þessari umræðu kom upp sú hugmynd að reikna út kostnað og kynna á næsta aðalfundi hvað það kostar raunverulega að hafa framkvæmdarstjóra fyrir félagið.
   3. *Laus staða í Greiningardeild KEF.* Rætt var að nýlega var auglýst ein laus staða í Greiningardeild í KEF á innra netinu. Í auglýsingunni var nefnt var að aðeins ein staða hafi verið auglýst en samt voru fjórir ráðnir!
   4. *Kjaranefnd.* Til stendur að kjarahópur komi saman nú í nóvember til skrafs og ráðagerða.

Fleira ekki gert og fundi slitið kl. 15:15.